SET ปิดบวก 16 จุดตามตปท. คลายกังวลหลัง “ฮ่องกง” ประกาศถอนร่างกม.ส่งผู้ร้ายข้ามแดนให้จีน
SET ปิดบวก 16 จุดตามตปท. คลายกังวลหลัง "ฮ่องกง" ประกาศถอนร่างกม.ส่งผู้ร้ายข้ามแดนให้จีน โดยดัชนีปิดตลาดวันนี้ ที่ระดับ 1,658.64 จุด บวก 16.39 จุด หรือ 1% มูลค่าการซื้อขาย 6.48 หมื่นล้านบาท
SET ปิดบวก 16 จุดตามตปท. คลายกังวลหลัง "ฮ่องกง" ประกาศถอนร่างกม.ส่งผู้ร้ายข้ามแดนให้จีน
4 ก.ย. 2562

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,658.64 จุด บวก 16.39 จุด หรือ 1% มูลค่าการซื้อขาย 6.48 หมื่นล้านบาท
10 หุ้นดันดัชนีวันนี้

โดยตลาดหุ้นไทยวันนี้ปรับตัวขึ้นตามตลาดต่างประเทศ โดยตลาดภูมิภาค-ตลาดในยุโรป-ดาวโจนส์ฟิวเจอร์สต่างปรับตัวขึ้นขานรับทางการฮ่องกงจะถอนร่างกฎหมายส่งตัวผู้ร้ายข้ามแดนให้จีน ลดแรงกดดันจากกลุ่มผู้ประท้วง ส่งผลเกิด Sentiment บวกดันตลาดหุ้นฮ่องกงเด่นบวกเกือบ 4%
ขณะที่ทางฝั่งยุโรปกรณี Brexit ผลโหวตหนุนให้อังกฤษออกจาก EU แบบมีข้อตกลง ส่วนสงครามการค้ายังต้องติดตามความคืบหน้าต่อไป พรุ่งนี้ตลาดฯยังมีลุ้นไปต่อได้อีกเล็กน้อย ให้แนวรับ 1,650-1,640 แนวต้าน 1,670-1,680 จุด
ด้านนายพิชัย เลิศสุพงศ์กิจ ผู้ช่วยกรรมการผู้จัดการฝ่ายการตลาด บล.ธนชาต กล่าวว่า วันนี้ดัชนีฯขึ้นมาใกล้แนวต้าน 1,660-1,666 จุด เผชิญแรงขายทำกำไรออกมา เนื่องจากยังมีความไม่แน่นอนในสงครามการค้าระหว่างสหรัฐฯและจีน รวมถึงประเด็นการถอนตัวของอังกฤษออกจากสหภาพยุโรป (Brexit) ที่ถ่วงตลาดฯอยู่ ซึ่งยังเป็นเรื่องที่ต้องติดตามความคืบหน้าต่อไป รวมถึงติดตามการประชุมธนาคารกลางสหรัฐฯ (เฟด) ในวันที่ 17-18 ก.ย.นี้ ซึ่งตลาดฯคาดว่าจะปรับลดอัตราดอกเบี้ย
ทั้งนี้ หากเฟดลดดอกเบี้ยก็จะต้องติดตามต่อไปอีกว่าไทยจะปรับลดอัตราดอกเบี้ยตามหรือไม่ในการประชุมคณะกรรมการนโยบายการเงิน (กนง.) ในวันที่ 25 ก.ย.นี้  โดยหุ้นกลุ่มแบงก์ under perform ตลาดฯ หลังจากที่มี NPL บางส่วนเพิ่ม, เผชิญผลกระทบอัตราดอกเบี้ยขาลง รวมถึงเศรษฐกิจชะลอตัว ซึ่งกลุ่มแบงก์ได้ได้สะท้อนมุมมองในเชิงลบไปมากแล้ว
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
AOT มูลค่าการซื้อขาย 3,719.70 ล้านบาท ปิดที่ 74.25 บาท เพิ่มขึ้น 2.25 บาท
GULF มูลค่าการซื้อขาย 2,473.67 ล้านบาท ปิดที่ 156.00 บาท ลดลง 1.00 บาท
SCB มูลค่าการซื้อขาย 2,282.00 ล้านบาท ปิดที่ 116.50 บาท ลดลง 2.50 บาท
PTT มูลค่าการซื้อขาย 1,975.40 ล้านบาท ปิดที่ 43.50 บาท เพิ่มขึ้น 0.75 บาท
CPALL มูลค่าการซื้อขาย 1,785.96 ล้านบาท ปิดที่ 84.00 บาท เพิ่มขึ้น 1.50 บาท
ตลาดหุ้นเอเชีย
